ಹೆಚ್ಚಾಗಿ ಓದುಗರು, ಚಂದಾದಾರರು, ಸಂಸ್ಕೃತ ಪಂಡಿತರು, ವಿದ್ಯಾರ್ಥಿಗಳು, ಮತ್ತು ಭಾಷಾಸಕ್ತರು. ಕೆಲವರು ವಿದೇಶದಲ್ಲಿ ನೆಲೆಸಿದ ಭಾರತೀಯರು. ಮತ್ತು ವಿದೇಶದವರು. ಈಗ ಸುಮಾರು ೨,೦೦೦ ಪ್ರತಿಗಳು ಮಾಹೆಯಾನ ಖರ್ಚಾಗುತ್ತಿವೆ. ಪತ್ರಿಕೆಯ ವಾರ್ಷಿಕ ಚಂದ, ೨೫೦ ರೂಪಾಯಿಗಳು. (೬ ಡಾಲರ್), ಸಾರ್ವಜನಿಕ ವಾಚನಾಲಯಗಳು, ಶಿಕ್ಷಣ ಸಂಸ್ಥೆಗಳು, ಹಾಗೂ ಕೆಲವು ಆಸಕ್ತರಿಗೆ, ದೇಶದಾದ್ಯಂತ, ಅಂಚೆಯಲ್ಲಿ ತಲುಪಿಸಲಾಗುತ್ತಿದೆ. ಅಮೆರಿಕ, ಜಪಾನ್ ಮುಂತಾದ ದೇಶಗಳ ಪುಸ್ತಕ ಓದುಗರಿಗೆ, ೫೦ ಡಾಲರ್ ವಾರ್ಷಿಕ ಚಂದ ವಿಧಿಸಲಾಗುತ್ತದೆ. ಪತ್ರಿಕೆಯ ಮಾರಾಟದಿಂದ ಲಾಭವನ್ನು ಅಪೇಕ್ಷಿಸುವುದು ಕಠಿಣ. ಇಂದಿನ ದಿನಗಳಲ್ಲಿ ವಿದೇಶಿ ಓದುಗರಿಂದ ಚಂದಾಹಣ ಸ್ವಲ್ಪ ಬರುತ್ತಿದ್ದು, ಅದು ಒಂದೇ ಸಮನೆ ಇರದೆ, ಈ ತರಹದ ಹೆಚ್ಚು ಕಡಿಮೆಗಳಿಗೆ ಜಗ್ಗದೆ ಸಂಪತ್ಕುಮಾರ್ ರವರು, ತಮ್ಮ ಮನೆತನದ ಗೌರವವೆಂದು ಭಾವಿಸಿ, ತಂದೆಯವರಿಂದ ಪ್ರಾರಂಭವಾದ ಅಭಿಯಾನವನ್ನು ಮುಂದುವರೆಸಲು ತಮ್ಮ ತನು-ಮನ-ಧನಗಳನ್ನು ಸಮರ್ಪಿಸಿದ್ದಾರೆ. ಇದಲ್ಲದೆ ಪತ್ರಿಕೋದ್ಯಮದಲ್ಲಿ ಅತೀವ ಆಸಕ್ತಿಯನ್ನು ಮೈಗೂಡಿಸಿಗೊಂಡ ಸಂಪತ್ ಕುಮಾರ್ ರವರು, ಸಮೃದ್ಧವಾದ ದೇವಭಾಷೆ ಸಂಸ್ಕೃತವನ್ನು, ಎಲ್ಲರಿಗೂ ದೊರಕಿಸಿಕೊಟ್ಟ ಗೌರವವನ್ನು ಹೊಂದಿದ್ದಾರೆ.
ಈ ಕೊಂಡಿಗಳನ್ನೂ ಓದಿ
ಸುಧರ್ಮಾ ಪತ್ರಿಕೆಯ, ೩೮ ನೇ ವಾರ್ಷಿಕೋತ್ಸವ
ಪತ್ರಿಕೆಯ ಓದುಗ ವರ್ಗ
ಪತ್ರಿಕೆಯ ಸ್ಥಾಪಕರು